বার্মার সামরিক শাসন ও নিপীড়ন জাতিগোষ্ঠী দলগুলিকে একত্রিত করছে 
সমগ্র দেশজুড়ে বিক্ষোভের পর এমন ইঙ্গিত পাওয়া যায় যে, সামরিক বাহিনী হয়তোবা, কারেন ও অন্যান্য জাতিগোষ্ঠী বিরোধী দলগুলির সংযুক্ত বিরোধিতার মুখে পরবেI 
বার্মায় সামরিক বাহিনীর ক্ষমতা গ্রহণের বিরোধিতা করেছে বার্মার আপামর জনগণ ও বিরোধী দলগুলি; এখন তার সঙ্গে যুক্ত হয়েছে কারেন জাতিগোষ্ঠী সংখ্যালঘু বিদ্রোহীরাI কারেন ন্যাশনাল ইউনিয়ন বা KNU,বার্মার সবচাইতে পুরোনো এবং সর্ববৃহৎ জাতিগোষ্ঠী সশস্ত্র গ্রূপের সংগঠন, যাদের কাছে সামরিক সংঘাত নুতন কিছু নয়I প্রায় ৭ দশক ধরে, তারা সশস্ত্র সংঘাতে লিপ্ত রয়েছেI সিঙ্গাপুর ব্রডকাস্টিং সিএনএ'র রিপোর্ট অনুযায়ী, বার্মার সামরিক জান্তা সমগ্র বার্মা জুড়ে এক মাসের যুদ্ধবিরতি ঘোষণা করেছিলI তবে 'ফ্রি বার্মা রেইনজার্স' গ্রূপের পরিচালক, ডেইভ ইউব্যাংক বলেন, সেই প্রতিশ্রুতি সামরিক বাহিনী রাখে নি এবং তাদের হামলা অব্যাহত আছেI ভয়েস অব আমেরিকাকে তিনি জানান, "সেনাবাহিনী বলে যুদ্ধবিরতি, তবে এখানে কোনো যুদ্ধবিরতি নেই"I কারেন জাতিগোষ্ঠীর প্রতিনিধিত্ব করে তাদের নিজস্ব রাজনৈতিক সংগঠন, 'দি ক্যারেন ন্যাশনাল ইউনিয়ন'I কারেনদের রয়েছে নিজস্ব ভাষা, সংস্কৃতি, আচার নীতি ও প্রশাসনিক ব্যবস্থাI ১৯৪৮ সালে বার্মা স্বাধীনতা লাভ করলে, কারেন জাতিগোষ্ঠী দল কেন্দ্রীয় সরকারের সঙ্গে তাদের নিজস্ব স্বাধীনতার জন্য সংঘাতে লিপ্ত হয়I সেই থেকেই তারা সংঘাতে লিপ্ত রয়েছেI তবে বর্তমানে সামরিক সরকারের বিরুদ্ধে গণ আন্দোলন, সমগ্র দেশজুড়ে বিক্ষোভের পর এমন ইঙ্গিত পাওয়া যায় যে, সামরিক বাহিনী হয়তোবা, কারেন ও অন্যান্য জাতিগোষ্ঠী বিরোধী দলগুলির সংযুক্ত বিরোধিতার মুখে পরবেI